ગોધરામાં 27મી ફેબ્રુઆરી, 2002માં સાબરમતી એક્સપ્રેસ ટ્રેનના એસ-6 કોચને સળગાવી દેવાની ઘટના પછી ગુજરાતમાં ફાટી નીકળેલાં રમખાણોમાં નરોડા પાટિયા હત્યાકાંડનો સમાવેશ થતો હતો. 28મી ફેબ્રુઆરી, 2002ના રોજ નરોડા પાટિયા વિસ્તારમાં ફાટી નીકળેલાં રમખાણો દરમિયાન 97 નાગરિકોની હત્યા કરવામાં આવી હતી. આ કેસમાં ટ્રાયલ કોર્ટે ઓગસ્ટ, 2012ના રોજ ડો. માયા કોડનાની સહિતના 32 આરોપીને દોષી અને 30ને નિર્દોષ જાહેર કર્યા હતા.